IT Dansa obri una recta final del Reclam 2016 carregada d’humor, emocions i propostes familiars



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2016/11/2q/reclam-recta-final/&url=/com/noticies/2016/11/2q/reclam-recta-final/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2016/11/2q/reclam-recta-final/&url=/com/noticies/2016/11/2q/reclam-recta-final/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2016/11/2q/reclam-recta-final/&url=/com/noticies/2016/11/2q/reclam-recta-final/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2016/11/2q/reclam-recta-final/&url=/com/noticies/2016/11/2q/reclam-recta-final/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## IT Dansa obri una recta final del Reclam 2016 carregada d’humor, emocions i propostes familiars

18/11/2016 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ reclam-recta-final ballem](/com/noticies/2016/11/2q/reclam-recta-final/ballem.jpg)](#)

La Mostra de Teatre Reclam de la Universitat Jaume I continua fent del teatre el protagonista del mes de novembre en deu localitats de la província. Una vegada superat l’equador de la mostra, el Reclam manté una intensa i variada programació al llarg dels pròxims set dies amb onze propostes que es podran veure a escenaris de Castelló, la Vall d’Uixó, Almassora, Betxí, Benicàssim, Vilafranca i Onda. Teatre itinerant, dansa de la mà de la companyia IT Dansa i de Paula Quintana, circ-teatre i humor gestual per a tota la família, mentalisme, propostes familiars, experiències sensorials i clàssics de la comèdia, conformen les propostes del Reclam del **divendres 18 al dijous 24 de novembre**.

*Ballem!* confirma el **divendres** **18 de novembre**, al **Paranimf** de l’UJI, l’aposta del Reclam per la dansa de primer nivell. IT Dansa Jove Companyia oferirà un espectacle en tres parts. *Wad Ras* parla de la frustració, de la manca de llibertat, de la repressió, la por i la solitud, evocant situacions universals extrapolables a qualsevol realitat. Amb *Un ballo*, Jirí Kylián va crear una peça com el fet de «ballar una música, res més», un exercici de musicalitat i sensibilitat entre una parella home-dona. I finalment, *Minus 16*, una peça creada pel coreògraf israelià Ohad Naharin que transcorre ràpidament per diversos estats d’ànim: de l’alegria a l’abatiment, de la intimitat a la diversió en grup...

**Divendres 18** a l**a Vall d’Uixó** i **dissabte 19** a **Almassora** arribarà l'*Open Door* de Pere Hosta, teatre itinerant on un personatge excèntric, curiós, surrealista i divertit porta una porta i la deixa aquí i allà, amb la necessitat de transportar-la. La simplicitat de la porta trasllada el públic a llocs on l’imaginari entra i surt. **Almassora** serà a més escenari el **dissabte 19** de *Sin remite*, de Jean Philippe Kikolas Circ, un espectacle de circ-teatre i humor gestual. Un personatge sense paraules, que desperta un aire de nostàlgia. Un joc amb l’escena, els objectes i el públic.

Una experiència sensorial i emocional és el que proposa *Els sorolls del silenci*, de la Companyia Pimpinelles, una experiència que es podrà viure a la sala**Sant Miquel de la Fundació Caixa Castelló** el **dissabte 19**, el **dimarts 22** i el **dimarts 29**. La proposta de Valentí Piñot amb assessorament de Tian Gombau compta amb el suport de la Fundació Caixa Castelló, la Diputació i la Universitat Jaume I.

El *mental artist* Toni Pons ofereix *Tu otro yo* el **diumenge 20** a **Betxí**, un espectacle que planteja fer que l’espectador perda la noció de la prima línia que separa ficció de realitat i plantejar-se el límit entre la realitat i la imaginació. També el **diumenge 20** arribarà la companyia Los Bárbaros amb l’espectacle *Summer Evening*, en aquest cas, a **Benicàssim**. *Summer Evening* pren com a punt de partida l’obra homònima de Hopper, en la qual podem veure una jove parella xarrant en un porxe. De la conversa enigmàtica i oberta que mantenen aquests personatges sorgiran fragments de vides que es trenquen per algun motiu, gestos d’un estiu feliç, intents de ser. A més, el **diumenge 20** a **Vilafranca** torna Claret Clown, en aquesta ocasió amb l’obra per a tots els públics *Sóc un pallasso.*

Les propostes de **diumenge** es completen amb el clàssic del teatre universal, constantment adaptat, *El sopar dels idiotes*, amb la Companyia Olympia Metropolitana **a Onda**.  Una obra no sols tremendament divertida, sinó també sorprenentment humana. Amb una intel·ligent evolució de cada estereotip inicial (l'idiota molt idiota i el triomfador molt segur de si mateix) fins a acabar convertit en el personatge oposat, intercanviant la percepció que té d'ells el públic. A més, tant **diumenge 20 l****a Vall d’Uixó** com **dissabte 26** a **Betxí** es podrà veure *L’or de Jeremies*, una obra de la companyia La Teta Calva per a tota la família. Jeremies és un xic que vol trobar una mina d’or. Per a això emprèn un viatge a les llunyanes muntanyes i en un camí replet d’aventures troba el vertader tresor que buscava, l’amistat.

La dansa tornarà el **dimecres 23** amb *Latente*, de Paula Quintana, **al Teatre del Raval de Castelló**. *Latente* és un espectacle l’anhel del qual és acostar l’ésser humà a l’ésser humà. Un individu imperfecte i incapaç que acumula èxits i derrotes en un intent constant de satisfer els seus desitjos, ignorant que la seua vertadera fortuna és viure sense adonar-se’n.

[Reclam 2016](https://www.uji.es/cultura/base/aules/teatre/reclam/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00